**Scrisori din eternitate**

*Daniela Achim Harabagiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Scrisori din eternitate

De acum așteptăm să ne aducă

Nea Ion Poștașul,

Scrisori din eternitate, scrise

De mama,

De bunici și alte neamuri adormite,

De cei a căror cădere au săvârșit

Pentru glie,

De tineri, de copii nenăscuți

Scrise pe foițe de aburi,

Împodobite cu miresme de lauri...

Încet, încet se mută în cimitir satul,

Nu vor mai fi fete mari care s-aștepte

Scrisori de la iubiții lor plecați în armată,

Sau copii să meargă la scăldat la Sâi...

Iar toamna la școală, căci nu vor mai fi nici dascăli.

Nu vor mai rămâne

Nici capre, nici ciobani să le pască...

Încet, încet, se mută în cimitir satul,

Într-o tăcere surdă

Sau în muzica fanfarei de la Uda,

Cântată de o bandă înregistrată,

Trompetiștii uitând s-o mai cante

Îmbolnăviți de boala somnului cel veșnic...

În fața unui pluton de execuție

E satul în care ne-am născut,

Condamnat la moarte veșnică...

Încet, încet, ne vom scrie singuri,

Noi, nouă înșine

Scrisori din eternitate....